Բայց գյուղում այն պահին, երբ ամեն ինչ ստուգելուց հետո որձ գայլն ուզում էր ազդանշան տալ յուրայիններին, հոգոցներ լսեց: Դրանց մոտ լինելը այնքան չտարակուսեց կամ վրդովեց գայլին, որքան մի շնչա¬վո¬րի այդպես անէանալու կարողությունը: Նաև այն, որ գայլը զուգահեռ արահետով էր ելել ձորից ու չէր զգացել մարդու ներկայությունը` փշաքաղեց նրան: Ցասման, հիացմունքի ու խանդի միաժամանակյա հորդանքները իրար զարկվան, ալեկոծեցին նրա մեջ գազանությունը, և այդ մարդու աչքերի մեջ հառվելու կսկիծը հրդեհեց գայլին: